एमाले नेताहरु बामदेब गौतम, झलनाथ खनाल, माधव नेपालहरु एकताको सन्दर्भमा निकै सकारात्मक छन्। यी नेताहरु माओवादीको राम्रो मित्र र अविभावक जस्तै हुन्। प्रचण्ड र माधव नेपाल, बामदेब गौतमको युद्धकाल देखिकै आत्मीय सहकार्य यी नेताहरुलाई संकट परेको बेला आलोपालो सहयोग गरेर गुन तिर्छन्। एमालेमा दुई धारको लडाईंले एकतामा समस्या देखिएको हो। केहीले माओवादीलाई झुक्काउन सकिन्छ कि भन्ने कोशिस गर्दैछन्। तर, जति कोशिस गरेपनि एकताबाट भाग्ने मनस्थितिमा ओली पनि छैनन्। जनताकै बीचमा पार्टी एकताको घोषणा गरेकाले नेताहरु यसबाट भाग्न सक्ने परिस्थितिमा छँदैछैनन्। यस्तो किसिमको अप्ठ्यारो स्थिति एमालेभित्रको गुटबन्दीका कारण सिर्जना भएको छ।
